Държавен вестник, бр. 40, 2010 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  40
за обекта чрез пряко договаряне в съответствие 
с Наредбата за възлагане извършването на дей-
ности, свързани с подготовката за приватизация 
или следприватизационен контрол, включително 
процесуално представителство.
5. Кметът на общината да удостовери верността 
на информацията, съдържаща се в анализа на 
правното състояние на обекта на приватизация.
Председател: Д. Костадинов
4291
РЕШЕНИЕ № 590 
от 29 април 2010 г.
На основание чл. 21, ал. 1, т. 8 ЗМСМА, 
чл. 3, ал. 3, т. 2, чл. 4, ал. 2 ЗПСК, чл. 3, ал. 5 от 
Наредбата за анализите на правното състояние 
и приватизационните оценки и за условията и 
реда за лицензираните оценители и чл. 5, ал. 2, 
т. 5 от Наредбата за възлагане извършването на 
дейности, свързани с подготовката за привати-
зация или със следприватизационния контрол, 
включително процесуално представителство 
Общинският съвет – гр. Горна Оряховица, реши:
1. Включва в годишния план за работа по 
приватизация на общинска собственост – 2010 г., 
общински нежилищен имот, невключен в иму-
ществото на общински търговски дружества: 
двуетажна  сграда – бивша детска градина „Зора“, 
с разгъната застроена площ 347 кв. м, състояща 
се от приземен, първи и втори етаж, склад за 
нафта  със застроена площ 15 кв. м и котелно 
помещение със застроена площ 27 кв. м, заедно 
с прилежащото є дворно място с площ 3400 кв. 
м, за което е отреден УПИ ХІ в кв. 21 по ПУП 
на с. Правда.
2. Открива процедура за приватизация на 
общински нежилищен имот, невключен в иму-
ществото на общински търговски дружества, 
описан в т. 1.
 3. Забранява се извършването на разпореди-
телни сделки с дълготрайните активи, сключване 
на договори за придобиване на дялово участие, 
за наем, за съвместна дейност, за кредит, за 
обезпечаване на вземания, както и поемане на 
менителнични задължения, освен с разрешение 
на общинския съвет. 
4. Възлага на кмета на общината да възложи 
дейностите по изготвяне на правен анализ, инфор-
мационен меморандум и приватизационна оценка 
за обекта чрез пряко договаряне в съответствие 
с Наредбата за възлагане извършването на дей-
ности, свързани с подготовката за приватизация 
или следприватизационен контрол, включително 
процесуално представителство.
5. Кметът на общината да удостовери верността 
на информацията, съдържаща се в анализа на 
правното състояние на обекта на приватизация.
Председател: Д. Костадинов
4292
ОБЩИНА ЛЯСКОВЕЦ
РЕШЕНИЕ № 463 
от 29 април 2010 г.
На основание чл. 21, ал. 1, т. 8 и чл. 27, ал. 4 
и 5 ЗМСМА, чл. 1, ал. 2, т. 6, чл. 3, ал. 3, т. 2, 
чл. 4, ал. 4, чл. 31, ал. 1, чл. 32, ал. 3, т. 2 ЗПСК, 
чл. 5, ал. 3, чл. 12, ал. 2 от Наредбата за анализи-
те на правното състояние и приватизационните 
оценки и за условията и реда за лицензиране на 
оценители, чл. 5, чл. 7, чл. 10, ал. 2 от Наредбата 
за търговете и конкурсите във връзка с решения 
с №  308 от 28.V.2009 г. и 433 от 28.І.2010 г. Об-
щинският съвет – гр. Лясковец, реши:
1. Приема анализ на правното състояние и 
приватизационна оценка на общински нежилищен 
имот, невключен в имуществото на общинско 
търговско дружество, представляващ: сграда – ко-
лиен кантар, навес при кантара и съоръжение 15 
т колиен кантар (с отстъпено право на строеж 
върху държавна земя), в поземлен имот № 236013 
по картата на възстановената собственост (КВС), в 
Стопански двор – с. Добри дял, община Лясковец, 
актуван с акт за частна общинска собственост 
№ 19а/21.ХІІ.1996 г.
2. Приватизацията на обекта по т. 1 да се 
извърши чрез публично оповестен конкурс на 
един етап.
3. Определя минимална конкурсна цена на 
обекта по т. 1 в размер 5200 лв.
4. Определя депозит за участие в конкурса 
за приватизация на обекта по точка 1 в размер 
520 лв., представляващ 10 % от минималната 
конкурсна цена.
5. Депозитът за участие в конкурса за при-
ватизация на обекта се внася по  IBAN на Об-
щина Лясковец: BG11IORT80433300180001, BIC: 
IORTBGSF – ТБ „Инвестбанк“ – АД,  клон Ве-
лико Търново, в срок до 24.VІ.2010 г. вкл. 
6. Утвърждава конкурсната документация и 
информационния меморандум като част от нея 
за обекта по т. 1.
7. Конкурсната документация се закупува в 
Информационния център в община Лясковец след 
заплащане на такса 100 лв. за обекта по т. 1 до 
17 ч.  на 14.VІ.2010 г. 
8. При закупуване на конкурсна документация 
трябва да бъдат представени следните докумен-
ти: копия от документ за самоличност, съдебно 
решение или удостоверение за вписване в тър-
говския регистър на Агенцията по вписвания, 
удостоверение за актуално състояние и ЕИК по 
БУЛСТАТ.
9. Лицата, закупили конкурсна документация, 
могат да отправят в писмена форма искания за 
разяснения по процедурата за провеждане на 
конкурса в срок до 17 ч. на 18.VІ.2010 г. 
10. Определя срок за подаване на конкурс-
ни предложения от кандидатите до 17 ч. на 
24.VІ.2010 г.
11. Възлага на кмета на общината правомощия 
за провеждане на приватизационната процедура 
съгласно Наредбата за търговете и конкурсите, 
както и да сключи приватизационен договор със 
спечелилия конкурса за приватизация на обекта 
по т. 1 кандидат. 
Председател: П. Славчев
4312